02014R1255 — DA — 20.04.2021 — 001.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:









▼B

KOMMISSIONENS DELEGEREDE FORORDNING (EU) Nr. 1255/2014

af 17. juli 2014

om supplerende regler til Europa-Parlamentets og Rådets forordning (EU) nr. 223/2014 om Den Europæiske Fond for Bistand til de Socialt Dårligst Stillede ved at fastlægge indholdet af de årlige og endelige gennemførelsesrapporter, herunder listen over fælles indikatorer







Artikel 1

Genstand

I denne forordning fastsættes de bestemmelser, der supplerer forordning (EU) nr. 223/2014, med hensyn til indholdet af de årlige og endelige gennemførelsesrapporter, herunder listen over fælles indikatorer.

Artikel 2

Indholdet af de årlige og endelige gennemførelsesrapporter og listen over indikatorer

(artikel 13, stk. 6, i forordning (EU) nr. 223/2014)

1. De årlige og endelige gennemførelsesrapporter skal indeholde følgende elementer: a) oplysninger om gennemførelsen af programmet med henvisning til de fælles indikatorer for delvist eller fuldt ud gennemførte operationer b) oplysning om og vurdering af de aktioner, som tager hensyn til principperne i artikel 5, stk. 6 og 11, og, hvis det er relevant, artikel 5, stk. 13, i forordning (EU) nr. 223/2014.

Foruden de oplysninger, der er omhandlet i første afsnit, skal de årlige og endelige gennemførelsesrapporter for OP II indeholde oplysninger om data for de programspecifikke indikatorer og kvantificerede målværdier og om ændringer i resultatindikatorerne samt oplysninger om og vurdering af, hvilke fremskridt der er sket hen imod opfyldelsen af det operationelle programs særlige mål.

2. De indikatorer, der er omhandlet i stk. 1, litra a), er opført i bilaget.

3. Ud over de oplysninger, der er omhandlet i stk. 1, skal den endelige gennemførelsesrapport, og i 2017 og 2022 den årlige gennemførelsesrapport, indeholde oplysninger om og vurdering af bidraget til fondens specifikke og globale mål, jf. artikel 3 i forordning (EU) nr. 223/2014.

Artikel 3

Denne forordning træder i kraft dagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

▼M1









BILAG

FÆLLES INDIKATORER FOR OP I OG OP II

Inputindikatorer

1) De samlede støtteberettigede offentlige udgifter, der er godkendt i de dokumenter, der fastlægger betingelserne for støtte til operationer.

2) De samlede støtteberettigede offentlige udgifter, der er afholdt af støttemodtagerne, og som er udbetalt i gennemførelsesoperationer.

Heraf angives, hvor det er relevant:

a) de samlede støtteberettigede offentlige udgifter, der er afholdt af støttemodtagerne, og som er udbetalt i gennemførelsesoperationer i forbindelse med fødevarer, som uddeles direkte til de socialt dårligst stillede

b) de samlede støtteberettigede offentlige udgifter, der er afholdt af støttemodtagerne, og som er udbetalt i gennemførelsesoperationer i forbindelse med elementær materiel bistand, som ydes direkte til de socialt dårligst stillede

c) de samlede støtteberettigede offentlige udgifter, der er afholdt af støttemodtagerne, og som er udbetalt i gennemførelsesoperationer i forbindelse med fødevarer og/eller elementær materiel bistand, som gives/ydes indirekte til de socialt dårligst stillede, f.eks. gennem vouchere, kort eller andre instrumenter.

3) De samlede støtteberettigede offentlige udgifter, der er anmeldt til Kommissionen.

Disse oplysninger skal være angivet i euro.

FÆLLES INDIKATORER FOR OP I VEDRØRENDE STØTTE YDET DIREKTE TIL DE SOCIALT DÅRLIGST STILLEDE

Outputindikatorer for uddelt fødevarebistand ( 1 )

4) Mængden af frugt og grøntsager

5) Mængden af kød, æg, fisk og skaldyr

6) Mængden af mel, brød, kartofler, ris og andre stivelsesprodukter

7) Mængden af sukker

8) Mængden af mejeriprodukter

9) Mængden af fedt og olie

10) Mængden af færdigretter, andre fødevarer (der ikke falder ind under ovennævnte kategorier)

11) Samlet mængde af uddelt fødevarebistand

Heraf:

a) andel af fødevarer, hvor kun transport, distribution og oplagring blev betalt af det operationelle program (i %)

b) andel af fødevarer, der er medfinansieret af fonden, i den samlede mængde af fødevarer, som er uddelt af partnerorganisationerne (i %) ( 2 ).

12) Det samlede antal uddelte måltider, der helt eller delvis er finansieret af det operationelle program ( 3 ).

13) Det samlede antal uddelte fødevarepakker, der helt eller delvis er finansieret af det operationelle program ( 4 ).

Resultatindikatorer for uddelt fødevarebistand ( 5 )

14) Samlet antal personer, der modtager fødevarebistand

Heraf:

a) antal børn på 15 år eller derunder

b) antal personer på 65 år eller derover

c) antal kvinder

d) antal migranter, deltagere af udenlandsk herkomst, minoriteter (herunder marginaliserede befolkningsgrupper, såsom romaer)

e) antal personer med handicap

f) antal hjemløse.

Outputindikatorer for uddelt elementær materiel bistand

15) Samlet pengeværdi af uddelte varer

Heraf:

a) samlet pengeværdi af varer til børn

b) samlet pengeværdi af varer til hjemløse

c) samlet pengeværdi af varer til andre målgrupper.

16) Liste over de mest relevante kategorier af varer, der er uddelt til børn ( 6 ):

a) babyudstyr

b) skoletasker

c) papirvarer, øvehæfter, kuglepenne, maleudstyr og andet udstyr, der kræves i skolen (ikke tøj)

d) sportsudstyr (sportssko, dansetrikot, badetøj osv.)

e) tøj (vinterfrakke, fodtøj, skoleuniform osv.)

f) anden kategori — angives nærmere.

17) Liste over de mest relevante kategorier af varer, der er uddelt til hjemløse (6) :

a) soveposer/tæpper

b) køkkenudstyr (gryder, pander, bestik osv.)

c) tøj (vinterfrakke, fodtøj osv.)

d) linned (håndklæder, sengetøj)

e) hygiejneartikler (førstehjælpsudstyr, sæbe, tandbørste, engangsskraber osv.)

f) anden kategori — angives nærmere.

18) Liste over de mest relevante kategorier af varer, der er uddelt til andre målgrupper (6) :

a) Kategorierne skal anføres.

Resultatindikatorer for uddelt elementær materiel bistand (5)

19) Samlet antal personer, der modtager elementær materiel bistand

Heraf:

a) antal børn på 15 år eller derunder

b) antal personer på 65 år eller derover

c) antal kvinder

d) antal migranter, deltagere af udenlandsk herkomst, minoriteter (herunder marginaliserede befolkningsgrupper, såsom romaer)

e) antal personer med handicap

f) antal hjemløse.

FÆLLES INDIKATORER FOR OP I VEDRØRENDE STØTTE YDET INDIREKTE TIL DE SOCIALT DÅRLIGST STILLEDE, F.EKS. GENNEM VOUCHERE, KORT ELLER ANDRE INSTRUMENTER

Resultatindikatorer for støtte uddelt gennem elektroniske vouchere, kort eller andre instrumenter med henblik på indirekte levering (5)

19a) Antal personer, der modtager støtte gennem vouchere, kort eller andre instrumenter med henblik på indirekte levering

Heraf:

a) antal børn på 15 år eller derunder

b) antal personer på 65 år eller derover

c) antal kvinder

d) antal migranter, deltagere af udenlandsk herkomst, minoriteter (herunder marginaliserede befolkningsgrupper, såsom romaer)

e) antal personer med handicap

f) antal hjemløse.

FÆLLES INDIKATORER FOR OP II

Outputindikatorer vedrørende bistand til social inklusion

20) Antal personer, der modtager bistand til social inklusion

Heraf:

a) antal børn på 15 år eller derunder

b) antal personer på 65 år eller derover

c) antal kvinder

d) antal migranter, deltagere af udenlandsk herkomst, minoriteter (herunder marginaliserede befolkningsgrupper, såsom romaer)

e) antal personer med handicap

f) antal hjemløse.

Disse data for OP II er personoplysninger i henhold til artikel 7 i direktiv 95/46/EF. Behandlingen af disse er nødvendig for at overholde den retlige forpligtelse, som gælder for den registeransvarlige (artikel 7, litra c), i direktiv 95/46/EF). En definition af den registeransvarlige findes i artikel 2 i direktiv 95/46/EF. .